Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi (NN br. 28/10) i članka 30. Statuta Općine Brestovac (Službeni glasnik Općine Brestovac broj 2/2018 i 3/2020 ) , Općinsko vijeće Općine Brestovac na svojoj 26. sjednici održanoj dana 16.listopada 2020. donijelo je

**O D L U K U**

**o izmjenama Odluke o koeficijentima za obračun plaće službenika i namještenika**

**u Jedinstvenom upravnom odjelu Općine Brestovac**

Članak 1.

 U Odluci o koeficijentima za obračun plaće službenika i namještenika u Jedinstvenom upravnom odjelu Općine Brestovac (Službeni glasnik Općine Brestovac broj 6/2020) brišu se članci 2.,5. i 6.

Članak 2.

 Dosadašnji članci 3. i 4. postaju 2. i 3.

 Dosadašnji članci 7. i 8. postaju 4. i 5.

Članak 3.

 Ova Odluka stupa na snagu osmog dana od dana objave u Službenom glasniku Općine Brestovac.

 PREDSJEDNIK OPĆINSKOG VIJEĆA

 Tomo Vrhovac

KLASA:120-01/20-01/01

URBROJ:2177-02/01-20-2

Brestovac,16.10.2020.

 OBRAZLOŽENJE

Odlukom o koeficijentima za obračun plaće službenika i namještenika u Jedinstvenom upravnom odjelu Općine Brestovac (Službeni glasnik Općine Brestovac broj 6/2020) utvrđeni su koeficijenti za obračun plaće službenika i namještenika u Jedinstvenom upravnom odjelu Općine Brestovac.

Uputom Ministarstva pravosuđa i uprave KLASA:112-01/20-01/307,URBROJ:514-U-03-01-01/1-20-2 OD 28.09.2020.godine u predmetu nadzora zakonitosti Odluke o koeficijentima za obračun plaće službenika i namještenika u Jedinstvenom upravnom odjelu Općine Brestovac Općinsko vijeće je pozvano da se otklone uočene nepravilnosti sadržane u člancima 2.,5. i 6. predmetne Odluke na način da se isti izbrišu budući da propisuju pitanja koja su već uređena odredbama zakona.

Odredbe (članci) koji se brišu:

Članak 2.

 Plaća službenika i namještenika u Jedinstvenom upravnom odjelu Općine Brestovaciznosi umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće službenika i namještenika, uvećan za 0,5% za svaku navršenu godinu radnog staža.

Članak 5.

 Odluku o visini osnovice za izračun plaća službenika i namještenika zaposlenih u JUO donosi Općinski načelnik.

Članak 6.

 U roku 30 dana od stupanja na snagu ove Odluke osobe ovlaštene za donošenje rješenja o pravima i obvezama službenika i namještenika donijet će pojedinačna rješenja o plaći službenika i namještenika u JUO.

 S danom početka primjene ove Odluke stavljaju se izvan snage Rješenja o plaći službenika i namještenika u JUO.